ഡോക്ടര്മാര്ക്കെതിരായ അക്രമത്തില് നിയമസഭയിലെ ഉത്തരം തിരുത്തി ആരോഗ്യമന്ത്രി ഡോക്ടര്മാര്ക്കെതിരായ അക്രമങ്ങള് വര്ദ്ധിച്ച് വരുന്നത് ശ്രദ്ധയില്പ്പെട്ടിട്ടില്ലെന്ന നിയമസഭയിലെ ഉത്തരം തിരുത്തി ആരോഗ്യ മന്ത്രി വീണാ ജോര്ജ്. ഡോക്ടര്മാര്ക്ക് എതിരായ അക്രമം കൂടുന്നത് ശ്രദ്ധയില്പ്പെട്ടിട്ടുണ്ടെന്നാണ് ആരോഗ്യ മന്ത്രി തിരുത്തിയത്. സ്പീക്കറുടെ പ്രത്യേക അനുമതിയോടെ പുതുക്കിയ മറുപടി സഭയുടെ മേശപ്പുറത്ത് വെച്ചു.ഡോക്ടേഴ്സിനെതിരായ അതിക്രമം അറിഞ്ഞില്ലെന്നായിരുന്നു കഴിഞ്ഞ ദിവസം മന്ത്രി നിയമസഭയില് പറഞ്ഞത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ആരോഗ്യവകുപ്പ് നിയമസഭയില് നല്കിയ ഉത്തരത്തില് സാങ്കേതിക പിഴവ് പറ്റിയതാണെന്ന് ആരോഗ്യ മന്ത്രി വീണ ജോര്ജ് പിന്നീട് വ്യക്തമാക്കിയിരുന്നു. രേഖാമൂലമുള്ള മറുപടിയില് അക്രമം ശ്രദ്ധയില്പെട്ടിട്ടില്ലെന്ന് ഉത്തരം തിരുത്തി നല്കിയിരുന്നു. രണ്ട് വിഭാഗങ്ങള്ക്ക് പറ്റിയ പിഴവാണെന്നും മന്ത്രി കൂട്ടിച്ചേര്ത്തു. രണ്ട് സെക്ഷനുകള്ക്ക് ഇടയില് ചോദ്യം വന്നപ്പോള് ഉണ്ടായ ആശയക്കുഴപ്പം ആണ്. സര്ക്കാര് നിലപാട് വ്യക്തമാണ്. ഒരു തരത്തിലും അതിക്രമങ്ങള് ന്യായീകരിക്കില്ല. ഇത് സഭയില് തന്നെ അറിയിച്ചിട്ടുള്ളതാണ്. സാങ്കേതിക പിശക് ആണ് ഉത്തരത്തില് സംഭവിച്ചതെന്നും മന്ത്രി ആവര്ത്തിച്ചു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read മുഖ്യമന്ത്രിക്കെതിരെ നിയമസഭയില് പ്രതിപക്ഷ പ്രതിഷേധം ഡോക്ടര്മാര്ക്കുനേരെ അതിക്രമം: സഭയിലെ മറുപടി തിരുത്തും പിജി ഡോക്ടര്മാരുടെ പ്രശ്നങ്ങള് അനുകൂല നിലപാട് സ്വീകരിക്കുമെന്ന് ആരോഗ്യമന്ത്രി രോഗികളില് നിന്നോ ബന്ധുക്കളില് നിന്നോ ഡോക്ടര്മാര്ക്ക് എതിരെ അക്രമങ്ങള് വര്ദ്ധിക്കുന്നത് തന്റെ ശ്രദ്ധയില്പ്പെട്ടിട്ടില്ല എന്നായിരുന്നു മന്ത്രി നിയമസഭയെ അറിയിച്ചത്. മാത്യു കുഴല് നാടന് ഉന്നയിച്ച ചോദ്യത്തിനായിരുന്നു മന്ത്രി മറുപടി നല്കിയത്. ഇത് വിവാദമായതോടെയാണ് വിശദീകരണം.